(návrh)

**ZÁKON,**

**ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa mení zákon č. 282/2015 Z.z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 50/1976 Zb. o územnom plánovaní a stavebnom priadku (stavebný zákon) v znení zákonov č. 139/1982 Zb., zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z. z., zákona Národnej rady Slovenskej republiky č. 199/1995 Z. z., nálezu Ústavného súdu Slovenskej republiky č. 286/1996 Z. z., zákona č. 229/1997 Z. z., zákona č. 175/1999 Z. z., zákona č. 237/2000 Z. z., zákona č. 416/2001 Z.z., zákona č. 553/2001 Z. z., zákona č. 217/2002 Z. z., zákona č. 416/2001 Z. z., zákona č. 553/2001 Z.z., nálezu Ústavného súdu Slovenskej republiky 217/2002 Z.z., zákona č. 103/2003 Z. z., zákona č. 245/2003 Z. z., zákona č. 417/2003 Z. z., zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona č. 513/2009 Z. z., zákona č. 118/2010 Z.z., zákona č. 145/2010 Z. z., zákona č. 547/2010 Z. z., zákona č. 408/2011 Z. z., zákona č. 300/2012 Z. z., zákona č. 180/2013 Z.z., zákona č. 219/2013 Z. z., zákona č. 368/2013 Z. z., zákona č. 293/2014 Z. z., zákona č. 314/2014 Z. z., zákona č. 154/2015 Z. z., zákona č. 247/2015 Z. z., zákona č. 254/2015 Z. z., zákona č. 177/2018 Z. z., zákona č. 312/2018 Z. z., zákona č. 93/2019 Z. z., zákona č. 279/2019 Z. z., zákona č. 90/2020 Z. z., zákona č. 145/2021 Z. z., zákona č. 149/2021 Z. z., zákona č. 172/2022 Z. z. sa mení a dopĺňa takto:

1. V § 2 ods. 2 sa pripája písmeno e), ktoré znie:

„e) vydávaním územného stanoviska.“.

1. V § 2 ods. 6 sa za slovo „činnosť“ vkladajú slová „a na vydávanie územného stanoviska“.

1. V § 2 ods. 7 sa slovo „dokumentácia“ nahrádza slovami „dokumentácia, územné rozhodnutie a územné stanovisko“.
2. V § 7 ods. 2 písm. d) sa za slovo „rozhodovanie“ vkladajú slová „a na vydávanie územného stanoviska“.

 5.V § 11 odsek 2 znie:

„(2) Mestá a obce sú povinné mať územný plán obce.“.

 6. § 16 sa dopĺňa odsekmi 5 a 6, ktoré znejú:

„(5) Orgánom územného plánovania na vydanie územného stanoviska je obec.

(6) V hlavnom meste Bratislave a v meste Košice je príslušným na vydanie územného stanoviska orgán územného plánovania, ktorý schválil územnoplánovaciu dokumentáciu.“.

 7. V prvej časti sa za oddiel 7 vkladá oddiel 7a, ktorý vrátane nadpisu znie:

„ODDIEL 7a

**ÚZEMNÉ STANOVISKO**

§ 31a

1. Územné stanovisko, vydáva orgán územného plánovania, ktorým uplatňuje obsah územnoplánovacej dokumentácie a potvrdzuje súlad navrhovanej stavby s cieľmi a zámermi územného plánovania, s urbanistickými a architektonickými požiadavkami, s verejným dopravným a technickým vybavením územia
2. Podkladom na vydanie územného stanoviska je územný plán obce a územný plán zóny. Ak pre obec nebol spracovaný územný plán obce alebo územný plán zóny, podkladom na vydanie územného stanoviska sú územnotechnické požiadavky na výstavbu, spracované územnoplánovacie podklady a ostatné existujúce podklady ~~.~~

1. Orgán územného plánovania vydá územné stanovisko na žiadosť stavebníka do 30 dní odo dňa doručenia žiadosti. Ak je výsledkom posúdenia žiadosti nesúlad s požiadavkami podľa § 31a odseku 1, orgán územného plánovania nevydá stanovisko a vráti žiadosť v rovnakej lehote stavebníkovi s odôvodnením vrátenia.

§ 31b

1. Žiadosť o územné stanovisko obsahuje meno a priezvisko (názov) a adresu (sídlo) stavebníka; popis navrhovanej stavby so stručnou charakteristikou územia; druhy a parcelné čísla dotknutých pozemkov podľa katastra nehnuteľností. Prílohou žiadosti sú údaje o súlade návrhu stavby s  podkladmi podľa § 31a ods. 2 a dokumentácia navrhovanej stavby v rozsahu: urbanistické začlenenie stavby do územia; navrhované umiestnenie stavby na pozemku ~~(~~zastavovací plán~~)~~ s vyznačením väzieb na okolie; architektonické riešenie stavby, jej hmotové členenie, vzhľad a pôdorysné usporiadanie; údaje o základnom stavebnotechnickom a konštrukčnom riešení stavby; údaje o požiadavkách stavby na dopravné napojenie vrátane parkovania a návrh napojenia stavby na dopravné vybavenie územia a jestvujúce siete a zariadenia technického vybavenia .

(3) Územné stanovisko obsahuje tieto údaje:

a) stručný popis predmetu žiadostinavrhovanej stavby,

b) druhy a parcelné čísla dotknutých pozemkov navrhovanej stavby podľa katastra

 nehnuteľností,

c) vyjadrenie, že je navrhovaná stavba v súlade s obsahom územnoplánovacej dokumentácie, s cieľmi a zámermi územného plánovania, s urbanistickými a architektonickými požiadavkami a s verejným dopravným a technickým vybavením územia; alebo vyjadrenie, že navrhovaná stavba nie je v rozpore s územnotechnickými požiadavkami na výstavbu, so spracovanými územnoplánovacími podkladmi a s ostatnými existujúcimi podkladmi.

1. K územnému stanovisku pripojí orgán územného plánovania overený situačný výkres súčasného stavu územia na podklade katastrálnej mapy ~~(~~zastavovací plán) so zakreslením navrhovanej stavby a jej polohy.

1. Územné stanovisko platí dva roky odo dňa jeho doručenia stavebníkovi; nestráca platnosť, ak v tejto lehote stavebník podal stavebnému úradu žiadosť o stavebné povolenie“.

8.V § 39a ods. 4 znie:

 Stavebný úrad spojí územné konanie o umiestnení stavby so stavebným konaním

1. pri jednoduchej stavbe alebo jej prístavbe a nadstavbe, ak sú podmienky umiestnenia jednoznačné vzhľadom na pomery v území,
2. ak podmienky na umiestnenie stavby vyplývajú z územného plánu zóny,
3. pri stavbe, pre ktorú bolo vydané územné stanovisko.

9. V § 60 ods. 1 sa za slovo „rozhodnutia“ vkladajú slová „alebo zastavovací plán podľa územného stanoviska“.

10. V § 60 ods. 2 písm. d) sa za slovo „rozhodnutia“ vkladajú slová „alebo zastavovacieho plánu poľa územného stanoviska“

11. V § 61 ods. 2 sa na konci pripájajú tieto slová: „a ak nie je spoločným prerokovaním na rozhodnutie špeciálneho stavebného úradu (§ 65)“.

12. V § 61 sa dopĺňa nový odsek 7, ktorý znie:

„(7) Ak ide o stavebné konanie stavebného úradu a špeciálneho stavebného úradu, stavebný úrad postupuje podľa odsekov 1 až 4 v súčinnosti so špeciálnym stavebným úradom.“.

13. V § 62 ods. 1 písm. a) sa na konci pripájajú tieto slová „alebo zastavovací plán podľa územného stanoviska“.

14. Doterajší text § 65 sa označuje ako odsek 1 a dopĺňa sa odsekom 2, ktorý znie:

„(2) Správne orgány podľa výsledku stavebného konania, v ktorom mali postavenie dotknutého orgánu podľa odseku 1, vydajú samostatne rozhodnutie potrebné na uskutočnenie stavby.“.

1. Štvrtá časť (§ 108 až § 116) sa vypúšťa.
2. § 117a sa vypúšťa.
3. V § 118 sa slová „krajský stavebný úrad “ nahrádzajú slovami „okresný úrad v sídle kraja.“
4. V § 118 sa na konci pripája táto veta: „Okresný úrad v sídle kraja preskúmava rozhodnutia obce ako stavebného úradu mimo odvolacieho konania.“.
5. § 136 sa dopĺňa o nový odsek 4, ktorý znie:

 „(4) Ak dôjde pri prerokúvaní územnoplánovacej dokumentácie k rozporným stanoviskám medzi orgánom územného plánovania, ktorý obstaráva územnoplánovaciu dokumentáciu a dotknutým orgánom štátnej správy a rozpor sa nepodarilo odstrániť dohodou, orgán územného plánovania si vyžiada potvrdenie alebo zmenu stanoviska od orgánu, ktorý je nadriadeným orgánom dotknutého orgánu štátnej správy.“

1. V § 140a ods. 1 písm. b) sa vypúšťajú slová „nie je stavebným úradom podľa tohto zákona a“.

1. V §140a ods. 4 znie:

„Obec ako dotknutý orgán uplatňuje v konaniach obsah územnoplánovacej dokumentácie, najmä zásady a regulatívy záväznej časti územnoplánovacej dokumentácie, ak pre konanie nevydala územné stanovisko. Ak podľa osobitného predpisu je obec orgánom verejnej správy chrániacim záujmy uvedené v § 126, je dotknutým orgánom podľa odseku 1 písm. a) a vzťahuje sa na ňu § 140b“

22. Dopĺňa sa nový § 142j, ktorý znie:

„ § 142j Prechodné ustanovenie k úprave účinnej od 1. januára 2023.

Územné konania o umiestnení stavby začaté na stavebnom úrade podľa doterajších predpisov, ktoré neboli právoplatne skončené rozhodnutím vo veci do 31. decembra 2022, sa dokončia na stavebnom úrade podľa doterajších predpisov podľa predpisov účinných do 31. decembra 2022.“

23.

Čl. II

Zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov v znení zákona č. 177/2018 Z. z., zákona č. 90/2020 Z. z. a zákona č. 310/2021 Z. z. sa mení a dopĺňa takto:

1. § 2 ods. 2 znie:

„Vyvlastnenie musí byť v súlade s cieľmi a zámermi územného plánovania, ten sa preukazuje územným rozhodnutím alebo územným stanoviskom vo vyvlastňovacom konaní, ak osobitný predpis1) neustanovuje inak.“.

Poznámka pod čiarou k odkazu 1 znie:

„1) § 11 ods. 10 zákona č. 371/2021 Z. z. o významných investíciách.“.

2. V § 9 ods. 3 písm. g) sa na konci pripája čiarka a slová „ územné stanovisko vrátane overeného situačného výkresu stavby (zastavovací plán) so zakreslením predmetu územného stanoviska 9a).“.

Poznámka pod čiarou k odkazu 9a znie:

„9a) § 31a zákona č. 50/1976 Zb. o územnom plánovaní a stavebnom poriadku v znení neskorších predpisov.“.

3. V § 9 ods. 3 sa vypúšťa písm. h).

4. V 17 ods. 3 v druhej vete sa za slová „na daný účel“ vkladajú slová „alebo územné stanovisko“.

5. Za § 19a sa dopĺňa nový § 19b ktorý znie:

„§ 19b

Prechodné ustanovenia k úpravám účinným od 1. januára 2023.

Konania o vyvlastnení začaté pred 1. januárom 2023 sa dokončia podľa predpisu účinného do 31. decembra 2022.

Čl. III

Tento zákon nadobúda účinnosť 1. januára 2023.